CELEX: 32013R0071
Language: da
Date: 2013-01-25 00:00:00
Title: Kommissionens gennemførelsesforordning (EU) nr. 71/2013 af 25. januar 2013 om ændring af forordning (EU) nr. 206/2010 for så vidt angår oplysningerne om Uruguay i listen over tredjelande, tredjelandsområder og dele heraf, som er godkendt med hensyn til indførsel af fersk kød til EU, og om berigtigelse af samme forordning for så vidt angår standardveterinærcertifikatet for får og geder til avl og/eller levebrug efter import  EØS-relevant tekst

26.1.2013   
            
            
               DA
            
            
               Den Europæiske Unions Tidende
            
            
               L 26/7
            
         KOMMISSIONENS GENNEMFØRELSESFORORDNING (EU) Nr. 71/2013
   af 25. januar 2013
   om ændring af forordning (EU) nr. 206/2010 for så vidt angår oplysningerne om Uruguay i listen over tredjelande, tredjelandsområder og dele heraf, som er godkendt med hensyn til indførsel af fersk kød til EU, og om berigtigelse af samme forordning for så vidt angår standardveterinærcertifikatet for får og geder til avl og/eller levebrug efter import
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (1), særlig artikel 6, stk. 1, artikel 7, litra e), og artikel 13, stk. 1,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (2), særlig artikel 8, hovedet og stk. 1 og 4, og
   ud fra følgende betragtninger:
   
               (1)
            
            
               Ved forordning (EU) nr. 206/2010 (3) fastsættes der krav vedrørende udstedelse af veterinærcertifikater ved indførsel til Unionen af visse sendinger af levende dyr eller fersk kød. Der fastlægges også lister over tredjelande, tredjelandsområder eller dele heraf, der opfylder visse kriterier, og hvorfra det derfor er tilladt at indføre sendinger til Unionen.
            
         
               (2)
            
            
               Forordning (EU) nr. 206/2010 giver tilladelse til import af fersk udbenet og modnet oksekød fra hele Uruguay.
            
         
               (3)
            
            
               Uruguay er fri for mund- og klovesyge, men udfører vaccination. Der er således en generel sundhedstilstand for kvæg, der er forskellig fra Unionens. Som et resultat har Uruguay kun tilladelse til at eksportere fersk udbenet og modnet kød af kvæg. Importkravene foreskriver, at kvæg, der er bestemt til slagtning med henblik på eksport af fersk kød til Unionen, skal sendes direkte fra oprindelsesbedriften til slagteriet. Denne bestemmelse udelukker mange små bedrifter fra at producere til EU-markedet, da deres dyr altid går via samlesteder eller dyremarkeder før slagtning.
            
         
               (4)
            
            
               En EU-revision bekræftede i marts 2012, at Uruguays identifikations- og flytningsregistreringssystem gør det muligt for bemyndigede dyrlæger at bekræfte dyrenes tidligere opholdssted. Systemet sikrer således, at dyrene har opholdt sig på en bedrift i 40 dage inden transport af dyrene til slagteriet. Uruguay kan også garantere, at EU's dyresundhedsmæssige importbetingelser for kvæg bestemt til slagtning med henblik på eksport af fersk udbenet og modnet oksekød til Unionen overholdes, selv om disse dyr passerer via samlesteder og/eller markeder før slagtning som følge af et system, der identificerer alle kreaturer individuelt, så de kan spores tilbage til deres oprindelse.
            
         
               (5)
            
            
               Uruguay giver dermed tilstrækkelige garantier til at sikre, at alt kvæg, hvis kød er bestemt til eksport til Unionen, har samme sundhedsstatus, når det passerer gennem et samlested (herunder markeder) i Uruguay før slagtning. Oplysningerne om dette land på listen i del 1 i bilag II til forordning (EU) nr. 206/2010 bør derfor tilpasses.
            
         
               (6)
            
            
               Der forekommer en fejl i to referencer til fodnoterne i del II.2 i standardcertifikatet »OVI-X« i del 2 i bilag I til forordning (EU) nr. 206/2010. Forordning (EU) nr. 206/2010 bør derfor ændres og berigtiges i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Ændringsbestemmelser
   I del 1 i bilag II til forordning (EU) nr. 206/2010 affattes oplysningerne om Uruguay således:
   
      
                  Tredjelandets ISO-kode og navn
               
               
                  Områdekode
               
               
                  Beskrivelse af tredjelandet, tredjelandsområdet eller delen heraf
               
               
                  Veterinærcertifikat
               
               
                  Særlige betingelser
               
               
                  Slutdato(2)
                  
               
               
                  Begyndelsesdato(3)
                  
               
            
                  Standardcertifikat
               
               
                  SG
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  »UY — Uruguay
               
               
                  UY-0
               
               
                  Hele landet
               
               
                  EQU
               
               
                   
               
               
                   
               
               
                   
               
               
                   
               
            
                  BOV
               
               
                  A og J
               
               
                  1
               
               
                   
               
               
                  1. november 2001«
               
            
                  OVI
               
               
                  A
               
               
                  1
               
               
                   
               
               
                   
               
            
   Artikel 2
   Berigtigelsesbestemmelser
   I del 2 i bilag I til forordning (EU) nr. 206/2010 affattes del II om standardveterinærcertifikatet »OVI-X« således:
   
               a)
            
            
               I punkt II.2.8 læses:
               
                           »(1)
                              enten [II.2.8.2.
                        
                        
                           de er dyr til levebrug, der er født og udelukkende opdrættet på bedrifter, hvor ingen scrapietilfælde nogen sinde er blevet diagnosticeret.]«
                        
                     således:
               
                           »(2)enten [II.2.8.2.
                        
                        
                           de er dyr til levebrug, der er født og udelukkende opdrættet på bedrifter, hvor ingen scrapietilfælde nogen sinde er blevet diagnosticeret.]«.
                        
                     
         
               b)
            
            
               I punkt II.2.9 læses:
               »De afsendes/er blevet afsendt (1) fra oprindelsesbedriften/-bedrifterne uden at have passeret et marked«
               således:
               »De afsendes/er blevet afsendt (2) fra oprindelsesbedriften/-bedrifterne uden at have passeret et marked«.
            
         Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. januar 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 139 af 30.4.2004, s. 321.
   
      (2)  EFT L 18 af 23.1.2003, s. 11.
   
      (3)  EUT L 73 af 20.3.2010, s. 1.